ລັດຖະບານສະຫະລັດ ກ່າວວ່າ ຢາວັກຊີນເຂັມດຽວ ກໍສາມາດປ້ອງກັນໂຄວິດ-19 
ການວິເຄາະທີ່ນຳອອກເຜີຍແຜ່ ໃນວັນພຸດວານນີ້ ຂອງອົງການອາຫານ ແລະຢາຂອງສະຫະລັດ  ກ່າວວ່າ ຢາວັກຊີນນີ້ ໄດ້ຜົນປະມານ 66 ເປີເຊັນ ໃນການທົດລອງ ຢູ່ໃນທົ່ວໂລກ ເພື່ອປ້ອງກັນກໍລະນີໂຄວິດ-19.  
ລັດຖະບານສະຫະລັດ ໄດ້ພິຈາລະນາວ່າ ຢາວັກຊິນສັກເຂັມດຽວ ທີ່ພັດທະນາໂດຍບໍ ລິສັດຈອນສັນ ແລະຈອນສັນ ແມ່ນປອດໄພ ແລະໃຫ້ການປົກປ້ອງເປັນ ບາງສ່ວນ ໃນ ການປ້ອງກັນພະຍາດ ຢູ່ໃນການວິເຄາະທີ່ນຳອອກເຜີຍແຜ່ໃນວັນພຸດວານນີ້ ອົງການອາຫານແລະຢາ ຂອງສະຫະລັດ ຫຼື FDA ກ່າວວ່າ ຢາວັກຊີນນີ້ໄດ້ຜົນປະມານ 66 ເປີເຊັນໃນ ການທົດລອງຢູ່ ທົ່ວໂລກເພື່ອປ້ອງກັນກໍລະນີໂຄວິດ-19 ໃນລະດັບແຕ່ປານກາງ ຫາຮ້າຍແຮງ ຊຶ່ງເປັນພະ ຍາດທີ່ເກີດມາຈາກໄວຣັສໂຄໂຣນາ ບໍລິສັດອາເມຣິກັນ ກ່າວໃນເດືອນແລ້ວນີ້ວ່າ ເກືອບ 44,000 ຄົນ ເຂົ້າຮ່ວມໃນ ການທົດ ລອງ ປະສິດທິຜົນຂອງມັນ ແມ່ນລະຫວ່າງ 66 ເປີເຊັນ ຫາ 72 ເປີ ເຊັນ ຢູ່ໃນສະຫະລັດ 57 ເປີເຊັນຢູ່ໃນລາຕິນອາເມຣິກາແລະອາຟຣິກາໃຕ້ບ່ອນ ທີ່ໄວຣັສສາຍພັນໃໝ່ໄດ້ແຜ່ ລະບາດຢູ່ນັ້ນ ເຖິງແມ່ນວ່າປະສິດທິຜົນຂອງການສັກຢາວັກຊີນນີ້ ປາກົດວ່າ ມີຄວາມແຮງໜ້ອຍ ກວ່າຢາ ວັກຊີນ ຂອງ ໂມເດີນາ ແລະຟາຍເຊີ ແຕ່ປະສິດທິຜົນດັ່ງກ່າວໄດ້ແຜ້ວທາງໃຫ້ມີການອະ ນຸມັດຂັ້ນສຸດທ້າຍຂອງລັດຖະບານ ເພື່ອນຳໃຊ້ສຸກເສີນ ຂອງ ຢາວັກຊີນຊະນິດທີສາມ ທີ່ ມີການຄຸ້ມຄອງໄດ້ງ່າຍກວ່າ ການວິເຄາະຂອງອົງການ FDA ຍັງກ່າວວ່າ ຢາວັກຊີນຈອນສັນແລະຈອນສັນ ອາດສາ ມາດຊ່ວຍໃນການເລັ່ງລັດການສັກຢາວັກຊີນ ເພາະວ່າ ບໍ່ຄືກັບຢາວັກ ຊີນຂອງໂມເດີນາ ແລະ ຟາຍເຊີ ການສັກສອງເຂັມ ບໍ່ມີຄວາມຈຳເປັນ ບັນດາຄະນະກຳມະການຜູ້ຊ່ຽວຊານອິດສະຫຼະຂອງອົງການ FDA ພົບປະກັນ ໃນວັນສຸກ ມື້ນີ້ ເພື່ອຕັດສິນໃຈວ່າ ຈະອະນຸມັດຢາວັກຊີນນີ້ຫຼືບໍ່ ອົງການ FDA ຫຼັງຈາກນັ້ນຈະຊັ່ງຊາ ກ່ຽວກັບການອະນຸມັດ ດັ່ງທີ່ໄດ້ເຮັດມາກ່ອນໃນການອະ ນຸມັດຢາວັກຊີນຂອງຟາຍເຊີ ແລະໂມເດີນາ ການຕັດສິນໃຈຂັ້ນສຸດທ້າຍຄາດ ວ່າຈະຮູ້ພາຍໃນບໍ່ເທົ່າໃດມື້ຂ້າງໜ້ານີ້ ການເພີ້ມຢາວັກຊີນຊະນິດທີສາມເພື່ອຕໍ່ສູ້ກັບການລະບາດຂອງໄວຣັສໂຄໂຣນາ ອາດ ສະໜອງການສະໜັບສະໜຸນ ໃນການສັກຢາວັກຊີນອອກໄປທົ່ວສະຫະລັດ ທີ່ໄດ້ມີການ ຊັກຊ້າຍ້ອນສະພາບດິນຟ້າອາກາດແລະບັນຫາໃນການຂົນສົ່ງຕ່າງໆ ໃນຂະນະທີ່ຈຳ ນວນການຕາຍຍ້ອນໂຄວິດ-19 ໄດ້ເພີ້ມຂຶ້ນເຖິງ 500,000 ຄົນ ໃນອາທິດນີ້ ເຖິງແມ່ນວ່າອົງການ FDA ໄດ້ໃຫ້ການອະນຸມັດຂັ້ນສຸດທ້າຍ ແກ່ຜະລິດຕະພັນ ຂອງບໍລິ ສັດຈອນສັນແລະຈອນສັນ ການສະໜອງຢາວັກຊີນດັ່ງກ່າວຂອງສະຫະລັດ ກໍບໍ່ຄາດວ່າ ຈະມີເພີ້ມຂຶ້ນຢ່າງສຳຄັນ ໃນອານາຄົດອັນໃກ້ໆນີ້ ມີພຽງແຕ່ບໍ່ ເທົ່າໃດລ້ານໂດສ ທີ່ຄາດ ວ່າມີຄວາມພ້ອມໃນການສົ່ງໃຫ້ໃນຕົ້ນອາທິດ ຫຼັງຈາກ ທີ່ໄດ້ມີການອະນຸມັດ ບໍລິສັດໄດ້ກ່າວຕໍ່ສະພາ ໃນຕົ້ນອາທິດນີ້ວ່າ ຕົນຫວັງວ່າຈະສະໜອງ 20 ລ້ານ ໂດສ ໃນ ທ້າຍເດືອນໜ້ານີ້ ແລະ 100 ລ້ານ ພາຍໃນລະດູຮ້ອນ